|  |
| --- |
|  |
| CRNA GORA |
| Ministarstvo rada i socijalnog staranja**NACRT** |

Broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_, \_\_\_\_\_\_. godine

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2019. godini**

|  |
| --- |
| *Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.* |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
	1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom |  | institucionalno i vaninstitucionalno obrazovanje |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): **ZAŠTITA I ZDRAVLJE NA RADU** |

1. **PRIORITETNI PROBLEMI I POTREBE KOJE TREBA RIJEŠITI U \_\_\_\_\_. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Kao prioritetni problem u sprovođenju zaštite i zdravlja na radu, navodimo nedovoljnu implementaciji zakonodavnog okvira na kojem se intezivno radi posljednjih godina o čemu govore činjenice da smo od donošenja Zakona o zaštiti i zdravlju na radu 2014 godine, donijeli 18 podzakonskih akata koje smo usklađivali sa relevantnim Direktivama EU, priprepremili a Skupština Crne Gore donijela Zakon o potvršivanju Konvencije međunarodne organizacije rada o bezbjednosti i zdravlju u građevinarstvu broj 167 i Zakon o potvrđivanju Konvencije o promotivnom okviru za bezbjednost i zdravlje na radu broj 187, donijeli Strategiju za unapređenje zaštite i zdravlja na radu u Crnoj Gori 2016. - 2020. sa Akcionim planom implementacije.Ono što naročito izdvajamo jeste Donošenje Izmjena i dopuna Zakona o Zaštiti i zdravlju na radu, kao dijela infrastrukture koja reguliše prava i obaveze zaposlenih u pogledu njihove lične sigurnosti, čime je akcentiran značaj ove materije, koja se izmjenama prvenstveno ogleda na uređenje zaštite i zdravlja na radu u oblasti građevinarstva. Sam značaj materije, posljedice koje iz ovog sistema proizilaze, ali i iskustva u uporednom pozitivnom pravu, opredjelili su da se ovaj segment uvrsti u Zakon o zaštiti i zdravlja u na radu\*, dajući mu prema tome i odgovarajući tretman.Osnovni razlozi donošenje Zakona o izmjenama i dopunama Zakona o zaštiti i zdravlju na radu\* su bili potpuno usklađivanje sa Direktivom Savjeta 89/​391/​EEZ od 12. juna 1989. godine o uvođenju mjera za podsticanje poboljšanja sigurnosti i zdravlja zaposlenih na radu, kao i implementacija Direktive Evropskog parlamenta i Savjeta 92/57/EEZ od 24. juna 1992. godine o minimalnim zahtjevima za zaštitu i zdravlje na radu na privremenim ili pokretnim gradilištima kojom se stiču uslovi za donošenje podzakonskih akata iz ove oblasti.Nakon pregovora sa Evropskom komisijom, i njihovih imputa kako bi ocjena usaglađenosti sa relevantnim Direktivama EU za oblasti zaštite i zdravlja na radu bila – potpuno usklađeno, krenuli smo u proceduru usvajanja i donošenja istog, i da je Skupština Crne Gore 26. saziva, donijela Zakon o izmjenama i dopunama Zakona o zaštiti i zdravlju na radu, na Devetoj sjednici Prvog redovnog (proljećnjeg) zasijedanja u 2018. godini, dana 26. juna 2018. godine.**Imajući u vidu da smo sve napore i kapacitete uložili kako bi stvorili dobru zakonsku osnovu za kvalitetno sprovođenje zaštite i zdravlja na radu, i da smo u tome uspjeli, ono što slijedi jeste implementacija. Zaključujemo da najsuptilnija faza tek predstoji i da se ogleda u samoj primjeni.*** **Problem upravo vidimo u daljem razvijanju i usvajanje mehanizama i procedura za sprovođenje propisa o zaštiti i zdravlju na radu;**
* **Promociji zaštite i zdravlja na radu na svim nivoima djelovanja, kako kod poslodavaca tako i kod zaposlenih;**
* **Podizanje svijesti o važnosti i postepeno uvođenje zaštite i zdravlja na radu u vaspitno-obrazovni sistem Crne Gore;**
* **Sprovođenje posebne zaštite i zdravlja na radu zaposlenih žena za vrijeme trudnoće, lica mlađih od 18 godina života, kao I lica sa invaliditetom.**

Shodno Zakonu o zaštiti i zdravlju na radu poslodavac je dužan da, obezbijedi posebnu zaštitu i zdravlje na radu zaposlenih žena za vrijeme trudnoće, lica mlađih od 18 godina života, kao i lica sa invaliditetom, kao i Pravilnikom o mjerama zaštite na radnom mjestu\* ("Službeni list Crne Gore", br. 040/15 od 24.07.2015), propisano je da poslodavac treba, između ostalog, da obezbijedi da trudnica, porodilja i dojilja ne bude izložena štetnostima, radnim postupcima i radnim uslovima, ako iz procjene rizika proizilazi rizik za njeno zdravlje i zdravlje djeteta. Takođe, trudnicama, porodiljama i dojiljama treba da se obezbijedi da u odgovarajućim uslovima mogu da legnu i da se odmore. U cilju sprovođenja navedenih obaveza poslodavaca, potrebna je dodatna promocija samog zakona i pravilnika, kako bi svi poslodavci bili upoznati sa svojim obavezama a prepoznate posebne grupe zaposlenih sa svojim pravima. **Shvatamo da stvaranjem dobre zakonske infrastrukture nismo zatvorili ovo poglavlje, već samo stvorili dobre temelje za kvaliteno sprovođenje mjera zaštite I zdravlja na radu, a sve u cilju smanjenja povreda na radu, profesionalnih bolesti i bolesti u vezi sa radom. Cilj svih nas jeste da na najbolji načlin osiguramo sigurno i bezbjedno radno mjesto za sve zaposlene u Crnoj Gori, sa akcentom na posebnu zaštitu i zdravlja na radu zaposlenih žena za vrijeme trudnoće, lica mlađih od 18 godina života, kao i lica sa invaliditetom, a bez dobre promocije i pravog načina za podizanje svijesti o značaju ove teme ne možemo očekivati dobre rezultate.****U narednim poglavljima ćemo kroz statističke podatke i analize kako na nacionalnom tako i na globalnom nivo, prikazati stvarno stanje ali i našu viziju i misiju koja se ogleda upravo u promociji zašite i zdravlja na radu na svim nivoima djelovanja.** |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| **Na globalnom nivou**Po procjeni Međunarodne organizacije rada (MOR) ukupna svjetska radna snaga broji 3,2 milijarde ljudi ili blizu 50% ukupnog stanovništva, u razvijenim zemljama 800 miliona ili 65% stanovništva, a u zemljama u razvoju 2,4 milijarde ili 45% stanovništva. U poljoprivedi radi oko 40% svjetske radne snage ili 1,3 milijarde zaposlenih. Od toga godišnje smrtno strada, od povreda ili od bolesti, oko 0,17% odnosno 2,2 miliona. Taj broj mogao bi uskoro i da se poveća zbog brze industrijalizacije u nekim zemljama u razvoju. Smatra se da povrede na radu godišnje zadobije oko 10% ili 335 miliona ljudi zbog kojih povrijeđeni izgube najmanje tri radna dana, a oko 5 % ili160 miliona oboli u vezi sa radom.Pored uobičajenih, od ranije poznatih rizika na poslu, mjere zaštite i zdravlja na radu, fizičke, hemijske i biološke štetnosti, loši mikroklimatski i drugi uslovi na radu, računa se da je 25-30% zaposlenih izloženo i novim rizicima u uslovima promjena radnog procesa i radne tehnologije. Oni mogu da izazivaju nove oblike povrede na radu, profesionalne bolesti i bolesti u vezi sa radom, čak i kad nam to moderno radno mjesto izgleda mirno i bezbjedno. Među tim novim faktorima rizika treba pomenuti nove hemijske supstance i materijale, sa novim i nepoznatim opasnim efektima, nove biotehnološke kancerogene materije, alergogene supstance, visokofrekventno nejonizujuće zračenje, nanotehnologija, psihosocijalni stres, ergonomski neodgovarajući dizajn radnog prostora itd. **Na nacionalnom nivou**Prema podacima kojima raspolaže Fond za zdavstveno osiguranje, na radnim mjestima u Crnoj Gori se u periodu od 2011. do 2014. godine, dogodilo ukupno 3.385 povreda na radu (766 u 2011. godini, 907 u 2012. godini, 815 u 2013. godini i 897 u 2014. godini. Pažljivom analizom postojećeg stanja specifične zdravstvene zaštite zaposlenih može se takođe zaključiti:* + pojedine kategorije zaposlenih su više izložene rizicima na radnom mjestu zaposlene žene za vrijeme trudnoće, lica mlađa od 18 godina života, kao i lica sa invaliditetom, u skladu sa Zakonom o zaštiti i zdravlju na radu i drugim zakonima).
	+ pojedine vrste i tipovi privrednih subjekata su ranjivije (mala i srednja preduzeća imaju manje resursa da uvedu i implementiraju kompleksne sisteme unapređenja zaštite i zdravlja na radu).
	+ pojedini sektori su naročito rizični (građevinarstvo, poljoprivreda, transport….)

**Ukupan broj povreda na radu za 2017. godinu po podacima Fonda za zdravstveno osiguranje Crne Gore iznosi 467, a prema podacima Inspekcije rada broj izvršenih uviđaja smrtnih, kolektivnih i teških povreda na radu od strane inspektora rada za oblast zaštite i zdravlja na radu je:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 |
| SMRTNE | 12 | 11 | 4 | 5 | 7 | 6 | 6 | 9 | 4 | 5 |
| TEŠKE | 57 | 43 | 54 | 19 | 40 | 37 | 45 | 26 | 14 | 22 |
| KOLEKTIVNE | 1 | 2 | 1 | 1 | 2 | 1 | 2 | 1 | 3 | 0 |
| UKUPNO | 70 | 56 | 59 | 25 | 49 | 44 | 53 | 36 | 21 | 27 |

|  |
| --- |
|   |

**Za period 2008-2017 godine broj povreda na radu je smanjen za 51,79%****U toku 2017. godine najveći broj povreda na radu je bio u građevinskoj djelatnosti 39%, ali je to smanjenje od 43% u odnosu na 2008. godinu kada je taj procenat bio 82%.****U periodu od 2006 – 2017 godine oko 450 lica sa visokom školskom spremom i najmanje jednom godinom radnog iskustva je položilo stručni ispit iz zaštite na radu u Ministarstvu rada i socijalnog staranja, kao preduslov da se kao stručna lica bave poslovima zaštite i zdravlja na radu.****U periodu od 2007-2018 godine 89927 zaposlenih je osposobljeno za bezbjedan rad na svojim radnim mjestima sa stanovišta zaštite i zdravlja na radu, što predstavlja 45,47% zaposlenih u Crnoj Gori.** **U istom periodu je izrađeno je 2693 akata o procjeni rizika, kojim je obuhvaćeno 79722 zaposlena, što znači da je za 43,71% zaposlenih u Crnoj Gori izvršena procjena rizika njihovih radnih mjesta. Procjena rizika kao krovni dokument iz oblasti zaštite i zdravlja na radu se radi na osnovu prethodno pripremljenih stručnih podloga koje se odnose na:** * **Dokaz o obezbijeđenim mjerama zaštite i zdravlja na radu**
* **Stručni nalaz odnosno izvještaj o izvršenim pregledima i ispitivanjima sredstava za rad, sa ocjenom da su na njima obezbijeđene propisane mjere zaštite (svako postrojenje, mašina, oprema, instalacija, alat i drugo oruđe za rad koje se koristi u procesu rada)**
* **Stručni nalaz odnosno izvještaj o izvršenim ispitivanjima uslova radne sredine (fizičke, hemijske, biološke štetnosti, osvjetljenje i mikroklima)**
* **Dokaz o načinu organizovanja i obavljanja stručnih poslova iz člana 38 Zakona (stručno lice/stručna služba ili angažovanje pravnog lica ili preduzetnika koji ima ovlašćenje za obavljanje stručnih poslova iz zaštite i zdravlja na radu)**
* **Opšti akt ili ugovor o radu zaključen sa zaposlenim kojim se uređuju prava, obaveze i odgovornosti zaštite i zdravlja na radu**
* **Program o osposobljavanju za bezbjedan rad zaposlenih**
* **Uvjerenja o osposobljenosti za bezbjedan rad zaposlenih**
* **Izvještaj o obezbijeđenom zdravstvenom pregledu zaposlenih koji se raspoređuju na radna mjesta sa posebnim uslovima rada odnosno sa povećanim rizikom i u slučajevima ponovnog angažovanja zaposlenog, koji je odsustvovao sa rada na tom radnom mjestu duže od godinu dana (medicina rada)**
* **Dokaz o kolektivnom osiguranju zaposlenih od povreda na radu, profesionalnih bolesti i bolesti u vezi sa radom**
* **Dokaz o nabavci, izdatim na upotrebu i obezbijeđenim sredstvima i opremi lične zaštite na radu zaposlenim**
* **Dokaz da se vode i čuvaju propisane evidencije iz zaštite i zdravlja na radu**
* **Dokaz o preduzetim potrebnim mjerama i zaposlenim određenim za pružanje prve pomoći, zaštitu od požara i evakuaciju zaposlenih**

U toku 2017. godine inspektorima rada za oblast zaštite i zdravlja na radu su predata 342 ugovora o organizovanju i sprovođenju mjera zaštite, kao i o međusobnim pravima, obavezama i odgovornostima, koji se rade u slučaju kada dva ili više poslodavaca istovremeno izvode radove na istom, odnosno zajedničkom gradilištu ili radilištu.Podaci koje ćemo navesti u daljem tekstu govore o ozbiljnosti zaštite i zdravlja na radu i sve većom potrebom za sprovođenjem mjera zaštite i zdravlja na radu.* po podacima Međunarodne organizacije rada svakih 15 sekundi jedna osoba u Svijetu izgubi život zbog povrede na radu ili profesionalne bolesti, što je 6300 smrtnih slučajeva po danu, odnosno 2,3 miliona godišnje;
* svakog dana 860 000 zaposlenih doživi povredu na radu;
* Preduzeća u EU izgube oko 143 miliona radnih dana svake godine zbog povrede na radu;
* Povrede na radu i slabo zdravlje zaposlenih koštaju privredu EU najmanje 490 milijardi EUR godišnje.

***Uzevši u obzir navedene podatke za trenutno stanje u Crnoj Gori kada je u pitanju zaštita i zdravlje na radu, smatramo da postoji urgentna potreba za sveobuhvatnijim obezbjeđivanjem i sprovođenjem zaštite i zdravlja na radu primjenom savremenih tehničko-tehnoloških, organizacionih, zdravstvenih, socijalnih i drugih mjera i sredstava zaštite i zdravlja u skladu sa Zakonom o zaštiti i zdravlju na radu, drugim propisima, ratifikovanim i objavljenim međunarodnim ugovorima, a sve u cilju obezbijeđenja uslova na radu koji ne dovode do povreda na radu, profesionalnih bolesti i bolesti u vezi sa radom i koji stvaraju pretpostavke za punu fizičku i psihičku zaštitu zaposlenih.*** | Kao izvor podataka koristili smo: * Strategiju za zaštitu i zdravlje na radu u Crnoj Gori 2016. - 2020. sa Akcionim planom implementacije, koja polazi od zakonske regulative u ovoj oblasti i zasniva se na principima socijalnog dijaloga na svim nivoima između poslodavca, zaposlenih, predstavnika zaposlenih i sindikata, koji su dužni da sarađuju u postupku utvrđivanja njihovih prava, obaveza i odgovornosti koja se odnose na zaštitu i zdravlje na radu;
* Godišnje izvještaje Urave za inspekcijske poslove Crne Gore
* Publikacije i statistike objavljene od strane Međunarodne organizacija rada http://www.ilo.org/global/lang--en/index.htm
 |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| * **Zakon o zaštiti i zdravlju na radu (“Službeni list CG”, br. 34/14)**
* **STRATEGIJA ZA ZAŠTITU I ZDRAVLJE NA RADU U CRNOJ GORI 2016. - 2020. SA AKCIONIM PLANOM IMPLEMENTACIJE**
* **Konvencija o promotivnom okviru za bezbjednost i zdravlje na radu broj 187**
* **Podzakonski akti koji prate Zakon o zaštiti i zdravlju na radu\***
 | Poglavlje 19. Socijalna politika i zapošljavanje**Pravna tekovina Evropske unije u oblasti socijalne politike i zapošljavanja** tiče se područja radnog prava, zdravlja, sigurnosti na radu, jednakog tretiranja muškaraca i žena po pitanjima zapošljavanja i socijalne sigurnosti, politike zapošljavanja, socijalnog dijaloga. Osim toga, postoje posebna obavezujuća pravila za sve države članice Unije u pogledu zabrane diskriminacije po osnovu rasne i etničke pripadnosti, religije i vjere, invaliditeta, starosne dobi i seksualne orijentacije. |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| S obzirom na ulogu civilnog društva u demokratskim državama i uticaj istog na društveni razvoj, neophodno je sprovesti promociju zaštite i zdravlja na radu pred građanskim društvom. Cilj ove akcije je stimulisanje civilnog društva za aktivno učešće u obezbeđivanju sprovođenja i nadgledanja zaštite i zdravlja na radu.Promocija zaštite i zdravlja na radu, treba da bude decentralizovana i osmišljena tako da pomogne kompanijama, zaposlenima i njihovim predstavnicima, institucijama sistema i drugim zainteresovanim stranama, koje mogu da procijene i smanje opasnost na radnom mjestu, sa ciljem poboljšanja zaštite i zdravlja zaposlenih. Menadžment i organizacija, koju oni vode, snose primarnu odgovornost za zaštitu i zdravlje, a najefektivniji rezultat se dobija kada zainteresovane strane rade zajedno. Promocija standarda za zaštitu i zdravlje na radu od strane nevladinih organizacija se sastoji od:* stimulacija glavnih menadžera da se aktivno uključe u smanjenje

rizika i obezbjeđivanje zdravih i bezbjednih radnih mjesta;* podsticanje zaposlenih da učestvuju sa svojim predlozima i mišljenjima za obezbjeđivanje zdravih i bezbjednih radnih mjesta;
* podsticanje predstavnika zaposlenih da rade zajedno sa menadžerima i da preuzimaju prave mjere u cilju smanjenja opasnosti za zaposlene i/ili da se odstrane izvori opasnosti;
* prevencija rizika, što zapravo znači zaštita od nastanka povreda, oboljenja ili oštećenja zdravlja zaposlenog, kao rezultat opasnosti pri radu;
* upravljanja rizicima. Odgovornost za upravljanje rizicima snose poslodavac i glavni menadžer, ali njihovi napori su osuđeni na neuspjeh bez aktivnog učešća zaposlenih.

Promovisanje zaštite i zdravlja na radu, ne samo da poboljšava zaštitu zaposlenih, vec i doprinosi efikasnosti poslovanja. Sa promocijom zaštite i zdravlja na radu, od strane nevladinih organizacija, pomaže se stvaranje bezbjednijih i zdravijih radnih mjesta, što predstavlja prioritet za sve. Za poboljšanje zaštite i zdravlja, neophodno je da se sve zainteresovane strane uključe u akcije i promovišu njene ključne poruke.Promocija zaštite i zdravlja na radu od strane nevladinih organizacija, treba da bude otvorena za sve organizacije i pojedince na lokalnom, nacionalnom i evropskom nivou, uključujući:* vladu i njene institucije;
* poslodavce u javnom i privatnom sektoru, u malim i srednjim preduzećima;
* menadžere, rukovodioce i zaposlene;
* sindikate i predstavnike zaposlenih iz oblasti zaštite i zdravlja na radu;
* organizacije poslodavaca;
* profesionalna udruženja;
* institucije za zaštitu i zdravlje na radu;
* profesionalce i stručna lica za zaštitu i zdravlje na radu;
* predavače na obukama.

Promocija zaštite i zdravlja na radu od strane nevladinih organizacija ima sljedeće strateške ciljeve:* promociju kao osnovnu poruku, da zaposleni i rukovodioci rade zajedno na prevenciji rizika, sa praktične, pravne, ekonomske i etičke strane;
* obezbeđivanje jasnih i jednostavnih uputstava za poslodavce za upravljanje konkretnim rizicima, povezanih s radom zaposlenih i njihovih predstavnika;
* obezbjeđivanje praktičnog vodiča, informacija i alata, u cilju promovisanja kulture prevencije rizika, posebno u malim i srednjim preduzećima;
* uključivanje uprave u zaštitu i zdravlje na radu, u okviru politike korporativne društvene odgovornosti organizacije;
* postavljanje temelja za održivu kulturu prevencije od rizika na radnim mestima.

Promocija zaštite i zdravlja na radu, od strane nevladinih organizacija, ostvaruje se preko:* davanja informacija i distribucije materijala na promocijama (flajeri, izveštaji, priručnici, dokumenti, filmovi, fotografije, kvizovi, Power Point prezentacije, crtani filmovi i dr;
* organizacija sopstvenih aktivnosti, koje uključuju obuke za podizanje svijesti u oblasti zaštite i zdravlja na radu, konferencija, radionica, seminara, okruglih stolova, takmičenja, reklamnih kampanja i pres konferencija;
* upotreba online alata koji su dostupni na internet - alati koji obezbjeđuju prostor za razmjenu znanja i dobre prakse;
* organizovanja takmičenja za nagrade za dobru praksu iz oblasti zaštite i zdravlja na radu, kao i nagrašivanje organizacija koje su našle inovativan način da promovišu zaštitu i zdravlje na radu;
* učestvovanja u Evropskoj nedjelji zaštite i zdravlja na radu, koja se održava u oktobru svake godine, tokom koje se organizuju aktivnosti na temu zaštite i zdravlja na radu.

Promovisanje zaštite i zdravlja na radu treba da ima kontinuitet i da se stalno održava njegova popularnost.  | Pokazatelji rezultata:* broj i vrsta finansiranih i sprovedenih programa i projekata u području zaštite i zdravlja na radu
* broj stručnih lica uključenih u preventivne programe iz ove oblasti
* broj zaposlenih i poslodavaca kojima je koji učestvuju u projektima koje sprovode nevladine organizacije
* broj projekata i programa koji su sprovedeni

Pokazatelji učinka:* smanjenje broja povreda na radnom mjestu
* povežanje nivoa znanja i nivoa svijesti kada je oblast zaštite I zdravlja na radu u pitanju
* smanjenje socijalnih i zdravstvenih posljedica povezanih sa neprimjenjivanjem mjera zaštite i zdravlja na radu
* unaprjeđenje kvaliteta programa promovisanja zaštite i zdravlja na radu
 | 1. Izvještaji o programskoj i finansijskoj evaluaciji programa/projekata udruzenja koji su finansirana od strane EU.
2. Uredba o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list Crne Gore”, br. 041/18 od 28.06.2018).
 |

1. **OSTVARIVANJE STRATEŠKIH CILJEVA**
	1. Navesti ključne strateške ciljeve iz sektorske nadležnosti čijem će ostvarenju u 2019. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u \_\_\_\_\_. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Sigurni i zdravi radni uslovi tokom cijelog radnog vijeka neophodni su kako za zaposlene i poslodavce, tako i za društvo u cjelini. To je inače bila i glavna poruka kampanje za zdrava radna mjesta 2016./2017, koju je sprovodila Međunarodna organizacija rada, zajedno sa svim kreatorima zaštite i zdravlja nna radu. Osiguranje zaštite i zdravlja na radu za sva radna mjesta kroz promociju, ima četiri osnovna cilja:* smanjenje broja povreda na radu, profesionalnih bolesti i bolesti u vezi sa radom;
* suzbijanje zdravstvenih problema tokom radnog vijeka;
* smanjenje smrtnih, kolektivnih i teških povreda na radu**;**
* većem zadovoljstvu zaposlenih, većoj produktivnosti i većoj zainteresovanosti za ostvarivanje organizacionih ciljeva i interesa;
* osiguranje sprovošenja posebne zaštite i zdravlja na radu zaposlenih žena za vrijeme trudnoće, lica mlađih od 18 godina života, kao i lica sa invaliditetom.

  | Javni konkurs će doprinijeti realizaciji ciljeva, planiranih aktivnosti, prepoznatih vizija i mjera,iz Strategije za unapređenje zaštite i zdravlja na radu u Crnoj Gori 2016. – 2020. godine sa Akcionim planom implemettacije Kroz promociju i podizanje svijesti o važnosti zaštite i zdravlja na radu obezbjeđuje se veća sigurnost, bolja informisanost, smanjenje troškova poslodavcu koji izdvaja za bolovanja zaposlenih usled povreda na radu, smanjenje troškova pri utvrđivanju profesionalnih bolesti i bolesti u vezi sa radom i boljoj produktivnosti u svim djlatnostima. Takođe, neohodno je implementirati prepoznatu posebnu zaštitu i zdravlje na radu zaposlenih žena za vrijeme trudnoće, lica mlađih od 18 godina života, kao i lica sa invaliditetom. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
	1. Navesti javne konkurse koji se predlažu za objavljivanje u \_\_\_\_\_. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos | Drugi donatori s kojima je potrebno koordinirati oblasti finansiranja |
| Javni konkurs za prijavu projekata za finansijsku podršku u okviru raspoloživih budžetskih sredstava Direktorata za rad, Ministarstva rada i socijalnog staranja, Vlade Crne Gore, za projekte/ programe koji doprinose **zaštiti i zdravlju na radu za sve aktere u procesu rada** | **200.000,00** |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u \_\_\_\_. godini.

|  |
| --- |
| Opis glavnih grupa korisnika, njihov broj i potrebe |
| Glavni korisnici projekta i programa koji će se finansirati putem javnog konkursa jesu sva lica koja su po bilo kom pravnom osnovu prisutna u radnom procesu kod poslodavca, sa posebnim akcentom na zaposlene žena za vrijeme trudnoće, lica mlađa od 18 godina života, kao i lica sa invaliditetom.  |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Javni konkurs za prijavu projekata za finansijsku podršku u okviru raspoloživih budžetskih sredstava Direktorata za rad, Ministarstva rada i socijalnog staranja, Vlade Crne Gore, za projekte/ programe koji doprinose **zaštiti i zdravlju na radu za sve aktere u procesu rada** | **20** |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: **7.000** EURA | Najviši iznos finansijske podrške koju će biti moguće ostvariti na osnovu javnog konkursa: **30.000** EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**
	1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |
|  |  |  |
|  |  |  |

1. **KAPACITETI ZA SPROVOĐENJE JAVNOG KONKURSA**
	1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija  | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| Javni konkurs za prijavu projekata za finansijsku podršku u okviru raspoloživih budžetskih sredstava Direktorata za rad, Ministarstva rada i socijalnog staranja, Vlade Crne Gore, za projekte/ programe koji doprinose **zaštiti i zdravlju na radu za sve aktere u procesu rada** | 2 | * Danijela Šuković, načelnica Direkcije za poslove zaštite I zdravlja na radu u Ministarstvu rada i socijalnog staranja;
* Jovana Bošković, samostalna savjetnica u Direkciji za poslove zaštite i zdravlja na radu u Ministarstvu rada i socijalnog staranja.
 |

**Ovjera ministra:**

|  |  |  |  |  |
| --- | --- | --- | --- | --- |
|  |  |  |  |  |
|  | Ime i prezime | M.P. | Potpis |  |